*Projekts*

**LATVIJAS REPUBLIKAS MINISTRU KABINETA**

**SĒDES PROTOKOLLĒMUMS**

Rīgā Nr. 2020. gada \_\_.\_\_\_\_\_

**.§**

**Informatīvais ziņojums "Par atļauju Tieslietu ministrijai (Tiesu administrācijai un Uzņēmumu reģistram) uzņemties papildu saistības un īstenot projektus, piesaistot finansējumu no ārvalstu finanšu instrumentiem"**

1. Pieņemt zināšanai iesniegto informatīvo ziņojumu.

2. Atļaut Tieslietu ministrijai (Tiesu administrācijai) uzņemties papildu valsts budžeta ilgtermiņa saistības par dalību projekta "LEILA - ceļā uz daudzvalodu Eiropas tiesu iestāžu izsoļu platformu" īstenošanā Eiropas Komisijas Tieslietu direktorāta finanšu programmas "Tiesiskums 2014–2020" ietvaros.

3. Atļaut Tieslietu ministrijai (Tiesu administrācijai) uzņemties papildu valsts budžeta ilgtermiņa saistības par dalību projekta "Krimināltiesību datu bāzes izveide" īstenošanā Eiropas Komisijas Tieslietu direktorāta finanšu programmas "Tiesiskums 2014–2020" ietvaros.

4. Atļaut Tieslietu ministrijai (Tiesu administrācijai) uzņemties papildu valsts budžeta ilgtermiņa saistības par dalību projekta "Pilnveidot (profesionālās spējas) cīņā pret naida noziegumiem un neiecietību Latvijā" īstenošanā Eiropas Komisijas Tieslietu ģenerāldirektorāta finanšu programmas "Tiesības, vienlīdzība un pilsonība" 2014.–2020. gadam ietvaros.

5. Atļaut Tieslietu ministrijai (Uzņēmumu reģistram) uzņemties papildu valsts budžeta ilgtermiņa saistības par dalību projekta "BRIS un Uzņēmumu reģistra informācijas sistēmas savstarpējās savienojamības atjaunināšana" īstenošanā Eiropas Komisijas Eiropas infrastruktūras savienošanas instrumenta ietvaros.

6. Šā protokollēmuma 2., 3. 4. un 5. punktā minēto projektu ieviešanai nepieciešamo finansējumu (nacionālo līdzfinansējumu, priekšfinansējumu un neattiecināmo izdevumu segšanai nepieciešamo finansējumu) pārdalīt no 74. resora "Gadskārtējā valsts budžeta izpildes procesā pārdalāmais finansējums" programmas 80.00.00 "Nesadalītais finansējums Eiropas Savienības politiku instrumentu un pārējās ārvalstu finanšu palīdzības projektu un pasākumu īstenošanai".

7. Tieslietu ministrijai, lai nodrošinātu šā protokollēmuma 2., 3. 4. un 5. punktā minēto projektu īstenošanu, normatīvajos aktos noteiktā kārtībā sagatavot un iesniegt Finanšu ministrijā pieprasījumu par apropriācijas izmaiņām.

8. Tieslietu ministrijai pēc īstenoto projektu noslēguma maksājumu saņemšanas nodrošināt līdzekļu ieskaitīšanu valsts pamatbudžeta ieņēmumos.

Ministru prezidents Arturs Krišjānis Kariņš

Valsts kancelejas direktors Jānis Citskovskis

Iesniedzējs:

Tieslietu ministrijas valsts sekretārs Raivis Kronbergs